O‘zbekiston tashqi ishlar vazirining Qirg‘izistonga bo‘lajak amaliy tashrifi to‘g‘risida ma’lumot berildi. Foto: Sergey Pyatakov 2021 yilning 27 fevral kuni O‘zbekiston tashqi ishlar vaziri Abdulaziz Komilov Qirg‘izistonga amaliy tashrif bilan boradi. Bu haqda Tashqi ishlar vazirligi xabar qildi. Uchrashuv va muzokaralar chog‘ida O‘zbekiston – Qirg‘iziston munosabatlarining asosiy jihatlari, siyosiy-diplomatik, chegara, savdo-iqtisodiy, transport, madaniy-gumanitar va boshqa sohalardagi ikki tomonlama hamkorlikni kengaytirish hamda chuqurlashtirish istiqbollari muhokama qilinadi. Markaziy Osiyo davlatlari o‘rtasidagi hamkorlikning ijobiy sur’atlarini yanada jadallashtirish, mintaqaviy va mintaqalararo darajalarda infratuzilmaviy hamda transport-kommunikatsiya loyihalarini amalga oshirish yuzasidan fikr almashiladi.